als_Latn dik_Latn sag_Latn
Temat Kryesore
- Balerina josh klientin në tallava dhe e grabit në hotel
Shpenzimet pa fund në lokalin e natës kanë rënë në sy të dy balerinave dhe mikut të tyre të cilët i vunë “syrin” klientit 35-vjeçar për ta grabitur. Njëra prej balerinave iu afrua klientit “boss” dhe, pasi e joshi, pranoi kërkesën e tij për të kaluar natën në një hotel. Plani i balerinës ishte që të zhvaste paratë e 35-vjeçarit pa kryer seks me të, dhe ia arriti. Aventura e hidhur i ka ndodhur Ndriçim Hoxhës nga fshati Sopot i Bulqizës, i cili mbrëmjen e së shtunës kishte shkuar në një lokal nate, tallava për të kaluar disa orë.
Burime nga policia thanë se ai nuk ka ngurruar që të shpenzojë për të gotat e shumta të alkoolit, duke rënë në sy të dy balerinave Amileda Ziza, 28 vjeçe dhe Katerina Cenaj, 18 vjeçe, banuese në Tiranë, të cilat ndodheshin në këtë lokal në shoqërinë e mikut të tyre Miklovan Biraci, 20 vjeç. Sipas policisë, dyshohet se tre të rinjtë organizuan një plan për të grabitur klientin, i cili dukej se kishte lekë me vete. Njëra prej vajzave, pikërisht 28-vjeçarja Ziza i është afruar Hoxhës për ta joshur.
Pasi kanë biseduar për rreth një orë bashkë, banori i fshatit Sopot i ka kërkuar balerinës të kalojnë natën së bashku në një hotel që ndodhej pranë lokalit të natës. Kështu çifti ka marrë një dhomë në hotel, dhe në momentin që Hoxha ka shkuar në tualet vajza i ka marrë portofolin nga xhepi i pantallonave, brenda të cilit ndodheshin rreth 700 mijë lekë të vjetra. “Hoxha ende nuk mund të shpjegojë sesi ka rënë pa ndjenja në krevat, por kur është zgjuar nuk e ka gjetur vajzën në krevat, ndërsa i mungonte portofoli.
Policia dyshon se atij mund t’i jetë hedhur ilaç gjumi në gotë, ndërsa nuk përjashtohet mundësia që atë ta ketë zënë gjumi për shkak se kishte konsumuar shumë alkool”- thanë burimet policore. Ndërkohë 35-vjeçari denoncoi grabitjen në polici, e cila nisi menjëherë hetimet për identifikimin dhe kapjen e autorëve. Policia tha se ditën e djeshme u bë e mundur ndalimi i tre të rinjve, të cilët, në bashkëpunim me njëri-tjetrin, thurën planin për të grabitur klientin.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn